
                  REPUBLIKA HRVATSKA

DUBROVAČKO – NERETVANSKA ŽUPANIJA

                     GRAD DUBROVNIK

Upravni odjel za turizam i šport

KLASA: 400-06/25-02/01
URBROJ: 2117-1-02-26-30 

Dubrovnik, 28. srpnja 2026.godine

UPRAVNI ODJEL ZA PRORAČUN

FINANCIJE I NAPLATU

-ovdje –

PREDMET:    PRORAČUN GRADA DUBROVNIKA ZA 2026. GODINU

Polugodišnji izvještaj o izvršenju proračuna  Grada Dubrovnika  Upravnog    odjela za turizam i šport za  razdoblje od 1. siječnja do 30. lipnja 2026. godine

Temeljem Zakona o proračunu (NN, br. 144/21) i Pravilnika o polugodišnjem i godišnjem izvještaju o izvršenju proračuna (NN br. 85/23), daje se polugodišnji izvještaj o izvršenju proračuna  Grada Dubrovnika  Upravnog odjela za turizam i šport za  razdoblje od 1. siječnja do 30. lipnja 2026. godine.

Proračun Upravnog odjela za turizam i šport Grada Dubrovnika u razdoblju od 1. siječnja do 30. lipnja 2026. godine ostvaren je kako slijedi:
I. OPĆI DIO

I.1. SAŽETAK RAČUNA PRIHODA I RASHODA KONSOLIDIRANOG PRORAČUNA 

	Oznaka
	OSTVARENJE 2025. (1)
	REBALANS I 2026. (2)
	OSTVARENJE 2026. (3)
	Ind. (4.) (3./1.)
	Ind. (5.) (3./2.)

	A. RAČUN PRIHODA I RASHODA
	
	
	
	
	

	6 Prihodi poslovanja
	
	2.652.000,00
	546.776,55
	
	20,62

	3 Rashodi poslovanja
	
	4.525.094,00
	1.262.238,02
	
	27,89

	4 Rashodi za nabavu nefinancijske imovine
	
	455.700,00
	2.393,13
	
	0,53

	Razlika - višak/manjak
	
	-2.328.794,00
	-717.854,60
	
	30,83

	C. PRORAČUN UKUPNO
	
	
	
	
	

	1. PRIHODI I PRIMICI
	
	2.652.000,00
	546.776,55
	
	20,62

	2. RASHODI I IZDACI
	
	4.980.794,00
	1.264.631,15
	
	25,39

	3. RAZLIKA - VIŠAK/MANJAK
	
	-2.328.794,00
	-717.854,60
	
	30,83

	VIŠAK/MANJAK PRIHODA
	
	-2.328.794,00
	-717.854,60
	
	30,83


OBRAZLOŽENJE OPĆEG DIJELA KONSOLIDIRANOG PRORAČUNA ZA RAZDOBLJE OD 01.01.2026. DO 30.06.2026. GODINE

Dana 01. travnja 2026. godine održana je 9. sjednica Gradskog Vijeća na kojoj je prihvaćena Odluka o ustrojstvu upravnih tijela Grada Dubrovnika, temeljem koje je predmetna Odluka objavljena u Službenom Glasniku Grada Dubrovnika br.8 od 07. travnja 2026. godine, a istom se  uređuje ustrojstvo, naziv i djelokrug upravnih tijela Grada Dubrovnika.

Upravni odjel za turizam i šport koji se ustrojava ovom Odlukom, s djelokrugom poslova utvrđenim u članku 8. predmetne Odluke preuzima poslove koji su do dana stupanja na snagu Odluke bili u djelokrugu rada Upravnog odjela za kulturu, baštinu i turizam koji se odnose na turizam te u djelokrugu rada Upravnog odjela za obrazovanje, šport,socijalnu skrb i civilno društvo koji se odnose na šport, te je u nadležnosti novoustrojenog Upravnog odjela za turizam i šport financiranje proračunskog korisnika Javne ustanove Športski objekti Dubrovnik.
Temeljem novog ustrojstva upravnih tijela Grada Dubrovnika izvršila se preraspodjela planiranih sredstva unutar upravnih odjela Grada Dubrovnika na način da  su se preostala planirana sredstva preraspodjelila po proračunskim stavkama, uvažavajući izvršenje proračuna temeljem dosadašnjeg ustrojstva upravnih tijela Grada Dubrovnika koje je bilo na snazi  do 30. travnja 2026. godine.

Temeljem navedenog, za novoustrojeni Upravni odjel za turizam i šport, nije moguća usporedba sa ostvarenjem prihoda i rashoda te prihoda i primitaka u ovom izvještajnom razdoblju u odnosu na isto razdoblje prethodne godine jer se ostvarenje odnosi  na razdoblje od 01. svibnja do 30. lipnja tekuće godine.
Obrazloženje prihoda

U prvoj polovini 2026. godine ostvareno je ukupno 546.776,55 € prihoda u odnosu na planiranih 2.652.000,00 € sa indeksom izvršenja 20,62. Najveći udjel u prihodima Upravnog odjel za turizam i šport predstavljaju prihodi naplaćene turističke pristojbe koji su na razini očekivanja u razdoblju od 01. svibnja do 30. lipnja tekuće godine. Preostali plan prihoda odnosi se na prihode od vlastite djelatnosti proračunskog korisnika Javne ustanova Športski objekti Dubrovnik (najam prostora, najam za rekreaciju, prihodi od parkinga i ostalo), a ostvareni su u visini od 48 % u odnosu na plan budući je u tijeku energetska obnova dvorane pa su smanjeni prihodi od zakupa.
Obrazloženje rashoda

Rashodi su se izvršavali redovito i prema planu, te je u ovom izvještajnom razdoblju  ostvareno 1.264.631,15 €, sa indeksom izvršenja od 25,39 u odnosu na planiranih  4.980.794,00 €. 

Rashodi poslovanja (razred 3) ostvareni su u iznosu od 1.262.238,02 € sa indeksom izvršenja od 27,89 u odnosu na planiranih  4.525.094,00 €. 

Rashodi za nabavu nefinancijske imovine (razred 4) odnose se na proračunskog korisnika i  ostvareni su u iznosu od 2.393,13 € sa indeksom izvršenja od 0,53 u odnosu na planiranih  455.700,00 €, a  u sljedećim mjesecima  se očekuje realizacija planiranih radova i ulaganja. 
Rashodi proračunskog korisnika iz vlastitih i namjenskih prihoda u najvećim iznosima ostvareni su na sljedećim kategorijama rashoda: rashodi za zaposlene, materijalni rashodi, rashodi za nabavu nefinancijske imovine.

Službenica ovlaštena za privremeno

obavljanje poslova pročelnika
Ana Hrnić
